
Προς


τις Ελεγκτικές Εταιρείες
Θέμα: Αναπροσαρμογή των επασφαλίστρων, από 1.1.2010, που καταβάλλονται για τους έμμεσα ασφαλισμένους στο Λογαριασμό Υγείας του Σ.Ο.Ε.Λ.
Σας γνωστοποιούμε προς ενημέρωσή σας, ότι κατά την υπ’ αριθ. ΣΤ΄20/1/4.1.2010 συνεδρίαση του Εποπτικού Συμβουλίου, αφού έλαβε υπόψη του την από 21.12.2009 επιστολή της Επιτροπής Εποπτείας των Λογαριασμών του Σ.Ο.Ε.Λ., αποφάσισε ομόφωνα την αναπροσαρμογή των επασφαλίστρων, από 1.1.2010, που καταβάλλονται για τους έμμεσα ασφαλισμένους στο Λογαριασμό Υγείας του Σ.Ο.Ε.Λ. και συγκεκριμένα: 

α. 
για τους/τις συζύγους των μελών που δεν εργάζονται, θα καταβάλλεται αύξηση στο επασφάλιστρο από 0,5% σε 1%.

β.  για τους/τις συζύγους των μελών που εργάζονται, θα καταβάλλεται αύξηση στο επασφάλιστρο από 1% σε 2%. 

γ. για τα πρώτα δύο τέκνα των ασφαλισμένων στο Λογαριασμό Υγείας θα καταβάλλεται επασφάλιστρο 0,5% για κάθε τέκνο μέχρι της ηλικίας του 21ου έτους και εφόσον σπουδάζουν μέχρι της ηλικίας του 26ου έτους. (πέραν του δεύτερου τέκνου δεν καταβάλλεται επασφάλιστρο).
δ. 
για τα τέκνα άνω του 21ου έτους ή άνω του 26ου έτους, θα καταβάλλεται επασφάλιστρο 1,5%, εφόσον δεν εργάζονται και δεν είναι ασφαλισμένα σε άλλο ασφαλιστικό φορέα ή οργανισμό, μέχρι και της συμπλήρωσης του 32ου έτους της ηλικίας τους. 

Όλα τα παραπάνω είναι προαιρετικά και ισχύουν από 1.1.2010.

